

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-9851-CPI-1/2023**

Заводни број: **/**

Дана: 11.04.2023. године

ОЏАЦИ

Одељење за урбанизам, стамбено-комуналне и имовинско-правне послове поступајући по захтеву инвеститора, Пречаница Давора из Оџака, улица Немањина бр. 1а, за издавање грађевинске дозволе, на основу члана 8ђ. и 134. и 135. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон, 9/20 и 52/21), члана 18. Правилника о поступку спровођења обједињене процедуре електронским путем („Сл.гласник РС“ 68/19), члана 146. Закона о општем управном поступку („Службени гласник РС“, бр. 18/2016, 95/18 аутентично тумачење и 2/23 Одлука-УС), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 11/22), Решења број 03-2-7-5/2020-IV, доноси:

**Р Е Ш Е Њ Е**

**Одбацује се** захтев инвеститора **Пречаница Давора из Оџака**, улица Немањина бр. 1а, за издавање грађевинске дозволе за **изградњу хладњаче и прикључка на** електроенергетску дистрибутивну мрежу на катастарским парцелама број **143/4 и 143/5 к.о. Оџаци**, због неиспуњености формалних услова за поступање по истом.

**О б р а з л о ж е њ е**

Инвеститор радова, Пречаница Давор из Оџака, улица Немањина бр. 1а, обратио се овом органу захтевом, преко пуномоћника Марјановић Мирослава из Новог Сада, за издавање грађевинске дозволе за изградњу објекта ближе описаног у диспозитиву овог решења.

Подносилац захтева је приложио следећу документацију:

* Извод из пројекта за грађевинску дозволу са главном свеском израђеном од стране Пројектног бироа „Портал” доо Нови Сад, Гогољева 6/19, под бројем Е-10/2022-ПГД фебруар 2023., одговорно лице пројектанта Мирослав Марјановић, главни пројектант Мирослав Марјановић дипл.инж.арх. са лиценцом број 300 О831 03, са изјавом вршиоца техничке контроле агенција „АБ центар“ Нови Сад, под бројем ТК-22-04 март 2023. године, Бранислав Радибратовић, дипл.инж.грађ. са лиценцом број 311 7271 04;
* Пројектног бироа „Портал” доо Нови Сад, Гогољева 6/19, под бројем Е-10/2022-ПГД фебруар 2023., одговорно лице пројектанта Мирослав Марјановић, главни пројектант Мирослав Марјановић дипл.инж.арх. са лиценцом број 300 О831 03;
* Графичку документацију у dwf формату;
* Пуномоћје за подношење захтева;
* Катастарско топографски план и
* Доказ о уплати таксе и накнаде за Централну евиденцију.

По пријему захтева, овај орган проверио је испуњеност формалних услова за поступање по захтеву, прописаних чланом 16. и 17. Правилника о поступку спровођења обједињене процедуре електронским путем („Службени гласник РС“, бр. 68/19) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке 4) да ли је уз захтев приложена сва документација прописана Законом и подзаконским актима; 5) да ли је уз захтев приложен доказ о уплати административних такси и накнаде.

На основу увида у електронски поднет захтев, овај орган је утврдио следеће:

* **Није достављена студија о процени утицаја на животну средину, уколико је утврђена процена утицаја на животну средину у складу са прописима којима се уређује ова област.**

**Како захтева садржи горе наведени недостатак, у складу са чланом 18. став 1. Правилника о поступку спровођења обједињене процедуре електронским путем („Службени гласник РС“, бр. 68/19), одлучено је као у диспозитиву овог решења.**

**Ако подносилац захтева у року од десет дана од пријема овог решења, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог решења може се изјавити приговор Општинском већу, у року од три дана од дана достављања, кроз Централни информациони систем за електронско поступање у оквиру обједињене процедуре.

Обрадио:

дипл.правник, Јовановић Светлана

Руководилац Одељења,

Татјана Стаменковић, дипл.инж.грађ.